મોરબી જિલ્લાના વાંકાનેર તાલુકાના કોટડાનાયાણી  ગામે રહેતા અને મંડપ સર્વિસના ધંધા સાથે ખેતીકામ કરતા મનુભા નટુભા જાડેજા નામના 50 વર્ષીય ગરાસિયા આધેડ વાડીએ સાથે કામ કરતા મજુર જુવાનસીંહ માલને લઈને પોતાનું બાઈક લઇ રાજકોટ આવ્યા હતા ઘોડી અને સાયલેન્સર ખરાબ થઇ ગયા હોય તે માલ લઈને તેઓ પરત સાંજે ચારેક વાગ્યે જતા હતા ત્યારે બેડી ચોકડી પાસે પહોંચ્યા ત્યારે જી જે 10 ટી એક્ષ 5490ના ટ્રકચાલકે પાછળથી ઠોકર મારતા મનુભા અને જુવાનસિંહ બંને ફંગોળાઈ ગયા હતા અને ગંભીર ઇજા થવાથી મનુભાનું ઘટનાસ્થળે જ મોત નીપજ્યું હતું ઘટનાને પગલે ટોળું એકઠું થઇ જતા ટ્રકચાલક ટ્રક રેઢો મૂકી નાશી છૂટ્યો હતો મજૂરને ઇજા થતા હોસ્પિટલે ખસેડાયો હતો ઘટનાની જાણ થતા બી ડિવિઝન પોલીસ સ્ટેશનના સુધાબેન પાદરીયા સહિતનો સ્ટાફ દોડી ગયો હતો અને રાજેન્દ્રસિંહ જાડેજાની ફરિયાદ પરથી ગુનો નોંધી ટ્રકચાલકની શોધખોળ હાથ ધરી હતી મનુભાનાં મોતથી એક દીકરો અને એક દીકરીએ પિતાનું છત્ર ગુમાવ્યું છે